נינה פקרמן

נינה פקרמן (נולדה ב-28 בספטמבר 1977) היא טריאתלטית ישראלית מקצוענית (פרו), אלופת העולם באיש ברזל לגילאים 30–34 לשנת 2010, אלופת אירופה באיש ברזל לגילאי 30–34 בשנת 2011, 5 פעמים אלופת ישראל בטריאתלון (2007-2004 ו-2009), 4 פעמים אלופת ישראל בתחרות ישראמן (2010, 2012, 2013 ו-2014), 4 פעמים אלופת ישראל בתחרות חצי ישראמן (2009, 2013-2011) ואלופת המכביה בטריאתלון (2005). נינה פקרמן נולדה בקישינב, שבמולדובה, כפגה חולה. אביה, מיכאל, בא ממשפחה דתית מאוד והיה מנהל חברת הסעות ועסק באמנויות לחימה. אמה, ראיסה, הייתה אתלטית ושרטטת במקצועה, אך עבדה בעבודות מזדמנות כדי לגדל את נינה ואת אחותה ויקטוריה הגדולה ממנה בשלוש שנים, ששתיהן היו חולות. על מנת להתחזק התאמנה נינה מילדות בספורט, מגיל 10 עד גיל 13–14 למדה בכיתה של שחיינים, אחרי כן עברה לפנימיית ספורט, בשנת 1993 למדה כחצי שנה בבית ספר יהודי. ב-10 בפברואר 1994 עלתה פקרמן לישראל בגפה במסגרת תוכנית נעל"ה (נוער עולה לפני הורים) של הסוכנות היהודית, למדה במשך שנתיים בבית ספר חקלאי בכפר סילבר ואז התגייסה. בצבא שירתה בתחילה כפקידה ואחר כך הלכה לקורס מדריכי כושר קרבי, תפקיד בו שירתה ברוב שירותה הצבאי. משנת 1998 החלה פקרמן ללמוד במכון ווינגייט פעילות גופנית עם אוכלוסיות מיוחדות. אחרי חמש שנים בהן הייתה לבדה בישראל עלו הוריה. ב-2002 התחרתה לראשונה בטריאתלון, אחר-כך התמקדה באופני כביש וב-2003 השתתפה באליפות העולם דרג ב' וסיימה במקום 25. ב-2004 אביה נהרג והיא חזרה לגור עם אמה, באותה שנה היא קיבלה חוזה עם קבוצה איטלקית מקצוענית, וטסה לאיטליה, אחרי שבועיים נודע לה שאמה חולה בסרטן והיא שבה לישראל. במכביה השבע עשרה שנערכה בשנת 2005 זכתה פקרמן במדליית זהב בטריאתלון. בשנים 2004–2007 זכתה באליפות ישראל בטריאתלון, ב-2008 לא השתתפה וב-2009 שוב זכתה באליפות ישראל בטריאתלון. מ-2009 החלה פקרמן לעסוק בתחרות איש הברזל, הכוללת 3.8 ק"מ שחייה, 180 ק"מ אופניים ו-42.2 ק"מ ריצה. בינואר 2009 היא השתתפה בתחרות חצי ישראמן וזכתה במדליית זהב בתוצאה של 5:24:27 שעות. בשנת 2010 זכתה פקרמן במדליית זהב בתחרות ישראמן בתוצאה של 10:35:56 שעות וסיימה במקום חמישי כללי (גברים ונשים). בסוף מאי אותה שנה היא השתתפה בתחרות חצי איש הברזל בעמק הירדן וקבעה שיא ישראלי חדש לנשים, בתוצאה של 4:46 שעות. באליפות אירופה באיש הברזל שנערכה בפרנקפורט ב-4 ביולי אותה שנה היא סיימה במקום העשירי-כללי בין הנשים וראשון בגילאי 30–34, בתוצאה של 9:47:25 שעות. באליפות העולם בתחרות איש הברזל שנערכה בהוואי באוקטובר אותה שנה היא סיימה במקום 26 מבין כלל הנשים, במקום ה-3 לחובבות ובמקום הראשון בגילאי 30–34, בתוצאה של 9:55:19 שעות. בינואר 2011 זכתה פקרמן במדליית זהב בפעם השנייה בתחרות חצי איש ברזל שנערך באילת בתוצאה של 5:18:43 שעות. באליפות אירופה באיש הברזל לגילאים שנערכה בפרנקפורט, גרמניה ביולי אותה שנה היא זכתה במדליית זהב בתוצאה של 10:03:50 שעות ובאוקטובר אותה שנה היא זכתה במדליית כסף באליפות העולם לגילאים שנערכה בהוואי. באליפות העולם באיש הברזל בהוואי שנערכה ב-8 באוקטובר 2011 סיימה פקרמן במקום ה-20 הכללי, בתוצאה של 9:45:35 שעות (שיפור של 10 דקות לשיאה הקודם). בשנת 2012 זכתה פקרמן במדליית זהב בפעם השלישית בתחרות חצי איש ברזל שנערך באילת בתוצאה של 5:28:22 שעות. אותה שנה היא עברה להתחרות בתחרות המקצוענית. היא סיימה במקום 9 באליפות דרום אפריקה לאיש ברזל שנערכה ב-22 באפריל 2012 ובמקום 10 באליפות אירופה לאיש ברזל במסלול המקצועני שנערכה בפרנקפורט ב-8 ביולי 2012 בתוצאה של 9:55:38 שעות. בינואר 2013 זכתה פקרמן במדליית זהב בפעם הרביעית בתחרות חצי איש ברזל שנערך באילת בתוצאה של 5:43:44 שעות, לפני אוריין הרץ (6:38:33 שעות) ולילך בר נתן (6:40:25 שעות) באפריל אותה שנה היא סיימה במקום השמיני באליפות דרום אפריקה איש הברזל. בינואר 2014 זכתה פקרמן בפעם השנייה במדליית זהב בתחרות ישראמן שנערכה באילת בתוצאה של 11:17:43 שעות, לפני אירנה מאזין (11:33:32) וסוזאנה הרסני מהונגריה (12:16:29 שעות). באוקטובר אותה שנה, הגיעה למקום ה-12 בתחרות "איש הברזל" בברצלונה, בתוצאה 09:29:09. בינואר 2015 לקחה פקרמן את המקום השני בתחרות ישראמן באילת בתוצאה 05:18:58. מאוחר יותר בחודש מרץ, הגיעה למקום ה-16 בתחרות איש הברזל בדרום אפריקה. באותה שנה גם השתתפה בתחרות איש הברזל בניס ולקחה מקום 6. בנובמבר 2015 הודיעה כי היא פורשת מספורט תחרותי. ב-2016 השתתפה באליפות ישראל בקרוספיט ונכנסה לענף גמר הטופ 10. ב-2017 הגיעה פקרמן למקום הראשון באליפות ישראל בקרוספיט בקטגוריית גילאי 35–39. בשנת 2018 התמודדה בתוכנית נינג'ה ישראל, אך נשרה בשלב המוקדמות לאחר שנפלה ונפסלה לאחר פגיעה בגב. בהיותה ילדה קרסה פקרמן עקב אימון יתר והייתה מחוסרת הכרה במשך שלושה ימים. עקב פגיעה, שנגרמה בעמוד השדרה שלה, היא נאלצה להשתמש זמן מה בכיסא גלגלים, אך הצליחה להחלים ולחזור להתחרות. פקרמן מתגוררת בכפר סבא. היא מאמנת שחייה לטריאתלון, ומפעילת חוג הידרותרפיה לתינוקות. מלבד זה, היא מרצה ומעבירה סדנאות ושותפה בחברת "גשר לחלום - חשיבה לגישה מקדמת ואפקטיבית". הוציאה לאור ספר הנקרא "אימונינה" המכיל בתוכו 76 אימוני שחייה מגוונים המיועדים לשחיין המשתפר. פקרמן מתאמנת לתחרויות המקצועניות באופן עצמאי. סמדר שיר, "טריאתלונינה", מוסף 7 ימים של ידיעות אחרונות, גיליון 2429, 13 באוגוסט 2010, עמ' 72–76 צפורה רומן, בגיל 45 הצליחה אלופת הארץ בטריאתלון להרות בזכות תרומת ביצית וזרע, באתר ynet, 3 במאי 2023 מדיה וקבצים בנושא נינה פקרמן בוויקישיתוף נינה פקרמן, באתר Cycling Archives full&half iron distance triathlon סרטונים בעמוד בונק, ביו טיוב Timothy Carlson (Feb 07 2013), Israel’s rising pro Ironwoman, slowtwitch.com The winner of Israman 113K in Eilat was Nina Pekerman., in http://sleekgossip.com יעל מרגלית, ‏פקרמן ניצחה בטריאתלון: "אין פה כסאח", באתר ONE‏, 27 במאי 2006 נינה פקרמן היא אלופת טריאתלון הנשים ה-15 שנערך בהרצליה, באתר nrg‏, 1 ביוני 2008 נינה פקרמן: "ירדו דמעות לפני שחזרתי לעבוד במשרה מלאה", 5 במרץ 2009 ניר שועלי, הסיפור מאחורי אשת הברזל נינה פקרמן, באתר nrg‏, 28 בינואר 2010 על הבוקר, "אני מתאמנת פעמיים ביום", באתר nana10‏, 13 באוגוסט 2010 נינה פקרמן, לפני איש הברזל: בדרך למחנה האימון האחרון, באתר nrg‏, 26 בספטמבר 2010 נינה פקרמן, מחנה האימונים האחרון מאחוריי: רק הטיסה להוואי תציל אותי, באתר nrg‏, 29 בספטמבר 2010 נינה פקרמן - אישה מברזל, ראיון, באתר "עולם הריצה", 30 באוקטובר 2010 תוצאות אליפות אירופה באיש הברזל גלעד רותם ונינה פקרמן סיימו לפנות בוקר (שעון ישראל) את תחרות האיירונמן בקונה, הוואי, עולם הריצה, 10 באוקטובר 2010 תוצאות אליפות העולם באיש הברזל 2010,‏ 9 באוקטובר 2010 תוצאות אליפות אירופה באיש הברזל לשנת 2011 תוצאות אליפות באיש הברזל לשנת 2011 נינה סיימה הים במקום ה-9 את אליפות דרום אפריקה פרו לאיש ברזל, באתר מימונה אילן גולדמן, פטר ורברוסק הוא ישראמן לשנת 2013, באתר הארץ, 25 ביולי 2012 דני בורשבסקי, סופה של תקופה: נינה פקרמן, אשת הברזל של ישראל מודיעה על פרישה, באתר "שוונג", 29 בנובמבר 2015 מערכת סנאצ'ר, אתלטיות שכדאי לצפות בהן ב-RFA 2016 – מקצה הנשים, באתר Snatcher,‏ 13 באפריל 2016 גל פרימק, סיכום היום השלישי – RFA 2017, באתר Snatcher,‏23 במאי 2017